ועדת הבריאות, כנסת 25, פרוטוקול מספר 81, 2023-07-13 00:00

אוריאל בוסו: שלום, בוקר טוב

אוריאל בוסו:  היום יום חמישי כ"ד בתמוז התשפ"ג, 13 ביולי 2023

אוריאל בוסו:  אני מתכבד לפתוח את ישיבת ועדת הבריאות בנושא פרק ו' (התאגיד לפיקוח וטרינרי) מתוך הצעת חוק ההתייעלות הכלכלית (תיקוני חקיקה להשגת יעדי תקציב לשנות התקציב 2023 ו-2023), התשפ"ג-2023 [פוצלה לפי סעיף 84(ב) לתקנון]

אוריאל בוסו:  הכנה לקריאה שנייה ושלישית

אוריאל בוסו:       אנחנו מקיימים הבוקר דיון נוסף בחוק שלפנינו לאחר שבישיבה הקודמת ביקשנו ממשרד הבריאות, האוצר והחקלאות להגיע לנוסח מוסכם בין המשרדים וכל לוודא כי הצרכן שבקצה לא ייפגע מאישור החוק

אוריאל בוסו:  רק לאחר שנערך שיח בין המשרדים והוסכם מתווה ולאחר שקיבלנו הבהרות ממשרד האוצר מתאגיד על השפעת החקיקה על יוקר המחיה ועלויות של מוצרים המיוצרים על ידי מפעלים מפוקחים

אוריאל בוסו:  ומשעה שנחה דעתנו קבענו דיון נוסף

אוריאל בוסו:       אשר על כן, על מנת להימנע ממצב של הפסקת שירותי הפיקוח ופגיעה בבריאות הציבור וכן פגיעה באספקת המזון מן החי אל הציבור אנחנו נדרשים היום לקדם את החוק

אוריאל בוסו:  אני מבקש תחילה לקבל התייחסות של משרדים, בבקשה

אוריאל בוסו:  בדגש על כך שלא תהיה השפעה על עליית המוצרים לצרכן

אוריאל בוסו:       אנחנו נעבור תחילה, ככה נעשה סבב קצר

אוריאל בוסו:  למעשה כבר דנו ודיברנו

אוריאל בוסו:  ולאחר מכן אני אבקש מהיועצת המשפטית שתעבור לקרוא

אוריאל בוסו:  תחילה תאגיד הפיקוח הווטרינרי, ד"ר תניב רופא מנכ"ל התאגיד

ד"ר תניב רופא: מנכ"לית, בוקר טוב

ד"ר תניב רופא:  תודה רבה

ד"ר תניב רופא:  אנחנו באמת התבקשנו להציג את ההשלכות של העדכון של התעריף

אוריאל בוסו: קיבלנו ממך פירוט בנושא

ד"ר תניב רופא: קיבלתם פירוט

ד"ר תניב רופא:  אז אני רק רוצה להגיד שהתאגיד כבר פועל שלוש וחצי שנים, כפי שאמרנו

ד"ר תניב רופא:  הוא מעסיק עובדים ששני שליש מהם דילגו מהרשויות המקומיות ומהמועצה לענף הלול ועוד שליש שהם חדשים

ד"ר תניב רופא:  האגרה, כפי שהיא נקבעה בשנת 2015 איננה נותנת מענה לעלויות

ד"ר תניב רופא:  ולכן אנחנו מבקשים להעלות ב-13%

ד"ר תניב רופא:  ההשלכה של העלייה של כ-13% בשביל להגיע לכיסוי של עלויות השכר של הפיקוח הווטרינרי

אוריאל בוסו: מה זה? כשאת אומרת 13%, כשמביאים לי את הפירוט רשום פה אגורה, שלוש אגורות

ד"ר תניב רופא: אז בדיוק, אני אפרט

ד"ר תניב רופא:  כשאנחנו עשינו את הניתוח עשינו אותו פר קילוגרם שבסופו של דבר נמכר לצרכן

ד"ר תניב רופא:  וראינו שמשחטות בגודל בינוני וגדול פר קילוגרם האגרה עולה באגורה או שתיים לקילוגרם, באגרה המפעלית

ד"ר תניב רופא:  וכשאתה מסתכל על מפעלי הפירוק אז גם, בין אגורה לשלוש אגורות לקילוגרם

ד"ר תניב רופא:  כשאנחנו מדברים על העלאת האגרה אנחנו מדברים על האגרה החודשית שמכסה קילוגרמים רבים בייצור

ד"ר תניב רופא:       בסופו של דבר ההשלכה על היצרן היא ברמה של הקנייה

אוריאל בוסו: כן

אוריאל בוסו:  אבל אני שואל, בסוף זה לא ייקר את העוף ב-13%?     

גל ברנס: לא, לא, אני אסביר

גל ברנס:  גל ברנס, אגף תקציבים

אוריאל בוסו: תסביר לי את זה

אוריאל בוסו:  כי בסוף מפעל משלם כסף, הוא לא מביא את זה מהבית

אוריאל בוסו:  הוא לא מוריד מהרווחים

אוריאל בוסו:  הוא יטיל את זה, הוא יפרוס את זה

גל ברנס: נכון

גל ברנס:  ואז יש לנו, בסוף באה לצורך העניין משחטה ואז יש לה את העלויות שמתגלמות למחיר לקמעונאי שעובר לצרכן

גל ברנס:  העלות העיקרית זה מן הסתם הפטם שהם קונים מהלול, זה עיקר העלות שלהם

גל ברנס:  ואז יש עלויות נוספים של עובדים, חשמל מים והוצאות שונות

גל ברנס:  הוצאה אחת שהיא נמוכה מאוד יחסית לעלות המוצר הסופי זה ההוצאה של האגרה של התאגיד

גל ברנס:  העלייה של 13% היא רק ברכיב מאוד קטן מערך המוצר

גל ברנס:  זאת אומרת שזה לא חלילה 13% ממחירי העוף, לא היינו מעזים לבוא עם כזה דבר

גל ברנס:  ההצעה היא 13% בגבייה של התאגיד

גל ברנס:  שגם פה הפחתנו את זה ביחס להצעה הראשונית שהגיעה

גל ברנס:  וההשפעה של הממוצע המשוכלל לעמדתנו גם על מחיר העוף וגם על מחיר הבקר, זה בין 1

גל ברנס: 4 אגורות לעוף ל-1

גל ברנס: 7 אגורות לבקר

גל ברנס:  שכמובן עוף זה בערך 7 שקלים למשחטה, בערך 13-14 שקלים הוא יוצא מהמשחטה

גל ברנס:  ההשפעה היא אגורה על 14 שקלים

גל ברנס:  ובקר זה אפילו עוד הרבה, אגורה היא הרבה יותר

אוריאל בוסו: ומה שהוא משלם את האגרה שעל זה יש 13% זה אתה אומר זה הרכיב של הזה

גל ברנס: זה רכיב שהוא זניח בעלות הסופית ולכן ההשפעה היא אגורה

אוריאל בוסו: שנחדד את זה

אוריאל בוסו:  זה כמו אני לוקח תעודת כשרות שעולה לי נגיד 3,000 שקלים אגרה

אוריאל בוסו:  מחליטים לייקר את תעודת הכשרות

אוריאל בוסו:  זה לא אומר שכל המוצרים מתייקרים ב-1,000 ש"ח או ב-20%-30%, אלא זה משהו מאוד מינורי

גל ברנס: נכון

אוריאל בוסו: אוקיי, אז אני שומע

אוריאל בוסו:  אתה אומר אגרה זה מדובר ב-13%-12%

אוריאל בוסו:  בסדר, זאת אומרת ראיתי פה למשל מפעל למשחטה, נתתם פירוט

אוריאל בוסו:  משחטה גדולה שהמחזור שלהם הערכה חודשית של 36 מיליון

אוריאל בוסו:  הגידול באגרה החודשי 32,000 שקלים

אוריאל בוסו:  אוקיי? זאת הכוונה

גל ברנס: כן

אוריאל בוסו: וחוץ מהתוספת, חוץ מהעלות של האגרה אתם לוקחים תוספת על העוף

גל ברנס: זו העלות היחידה שמשתנה, כל היתר לא משתנים

גל ברנס:  יש עלות של האגרה של התאגיד ועוד עלות של אגרת השווקים

גל ברנס:  שתיהן באותו היקף

גל ברנס:  אגרת השווקים מגיעה עם 40%

אוריאל בוסו: אוקיי, זה לגבי התאגיד

אוריאל בוסו:  עכשיו לגבי הווטרינרים שעושים את הפיקוח ברשויות?     

גל ברנס: גם את זה התאגיד גובה

גל ברנס:  אנחנו הצעה ראשונית שהגיעה לוועדה, בדומה להצעה שהייתה ב-2020 זו הצעה של גידול של 40%

גל ברנס:  ולאחר בדיקה נוספת שעשינו גם עם משרד הבריאות ההצעה היא לצמצם את זה משמעותית ולהעלות רק ב-13%

אוריאל בוסו: גם כן של הווטרינרים ברשויות

גל ברנס: נכון

גל ברנס:  גם עלייה בסדר גודל של אגורה

אוריאל בוסו: אותו דבר

אוריאל בוסו:  עכשיו, התאגיד עושה פיקוח במפעלים

אוריאל בוסו:  והווטרינרים עושים פיקוח בשווקים

אוריאל בוסו:  אוקיי

אוריאל בוסו:  והמטרה היא למעשה שצריך לייקר טיפה מבחינת, את האגרה של הווטרינרים ברשויות בשביל שיוכלו להתמודד גם עם כוחות השוק, שבסוף לא נשארים להם וטרינרים

אוריאל בוסו:  זו גם נקודה

אוריאל בוסו:  צריך לזכור שהשכר שהם צריכים לתגמל אותם ולשלם

אוריאל בוסו:  בן אדם למה יישאר? שזה מה שקרה, אגב, אני חושב, כשקם התאגיד

אוריאל בוסו:  צריך לזכור, צריך לעשות איזה מנגנון שיוכלו להשאיר וטרינרים

גל ברנס: אז הצמדנו את הכול

גל ברנס:  זה בעצם הפתרון הפרמננטי לכל הדבר הזה

גל ברנס:  שלא נצטרך לבוא עוד פעם לוועדה עם תיקון חקיקה

גל ברנס:  זה כבר להצמיד את האגרה למדד השכר בחברות הממשלתיות

גל ברנס:  זה אמור לשקף גידול טבעי בשכר וכך אנחנו מקווים שלא נצטרך לבוא עם תיקון אגרה בעתיד, כי האגרה תתעדכן באופן שבו התאגיד וגם הרשויות המקומיות ידעו להתמודד

אוריאל בוסו: אוקיי

אוריאל בוסו:  אז תאגיד הפיקוח הווטרינרי אמרו את דעתם

אוריאל בוסו:  משרד האוצר אמר את דעתו

אוריאל בוסו:  משרד החקלאות?     

אפרת אביאני: אפרת אביאני, היועצת המשפטית של משרד החקלאות

אפרת אביאני:  מבחינתנו אנחנו בשלים לקדם את החקיקה

אפרת אביאני:  יש הסכמות עם כל המשרדים

אפרת אביאני:  הכול מתואם

אוריאל בוסו: כן, אני קיבלתי מכתב גם כן פניות מהשר וכולם שחשוב להם הנושא הזה

אפרת אביאני: נכון

אפרת אביאני:  כי בעצם התאגיד, יש לנו אחריות שהתאגיד ימשיך לתפקד ולספק את השירות למפעלים כדי שבסוף המוצרים יגיעו לצרכן

אוריאל בוסו: אוקיי

אוריאל בוסו:  משרד הבריאות?     

שרון גוטמן טרודלר: שרון גוטמן מהלשכה המשפטית

שרון גוטמן טרודלר:  גם אנחנו מתואמים בנוסח ומבקשים לאשר את ההצעה

אוריאל בוסו: משרד המשפטים, שי סומך, עו"ד, יש לך משהו?     

שי סומך: הנוסח מתואם גם איתנו

אוריאל בוסו: מתואם אתכם

אוריאל בוסו:  שנייה, לפני שנעבור לגורמים היותר חיצוניים עוד מישהו מהמשרדים הממשלתיים שרוצה להתייחס? לא

אוריאל בוסו:  איגוד לשכות המסחר? נמצאים פה? התאחדות התעשיינים?     

ליאור כוכבי: כן

אוריאל בוסו: שלום וברכה

ליאור כוכבי: אהלן, נעים מאוד

ליאור כוכבי:  ליאור כוכבי, איגוד תעשיות המזון בהתאחדות התעשיינים

אוריאל בוסו: ראש תחום קשרי ממשל באיגוד המזון

ליאור כוכבי: נכון

ליאור כוכבי:  טוב, אני שומע פה את נציגי המשרדים, אבל אנחנו לא שומעים פה את הנושא של הפעילות של התאגיד עצמו

ליאור כוכבי:  זאת אומרת, היעילות שלו והאפקטיביות של התאגיד עצמו

ליאור כוכבי:  אני רוצה רק לתת כמה ציטוטים מטיוטת דוח ביקורת בנושא שירות הווטרינרי ויחסי הגומלין עם התאגיד מאגף לביקורת פנים של משרד הבריאות בנושא התאגיד הווטרינרי

ליאור כוכבי:  אוקיי? כמה ציטוטים שהוצאתי משם

ליאור כוכבי:  אנחנו פה דנים על העלאת אגרה נוספת שתושת על המשחטות ועל מפעלי הבשר והעוף ואנחנו לא נוגעים בדבר עצמו, שזה נוגע לתאגיד ולפעילות שלו

ליאור כוכבי:       אז כל מה שקשור להתנהלות ולפעילות, אז אני מצטט מהביקורת

ליאור כוכבי:  "הביקורת נתקלה בקשיים בקבלת מסמכים ושיתוף פעולה מול היחידה הווטרינרית

ליאור כוכבי:  היקף הפיקוח בפועל אינו פועל לנוסחת תחשיב היקף הפיקוח ומפעלי המזון משלמים יותר לתאגיד מהנדרש

ליאור כוכבי:  לא קיימים דיווחים מהיחידה הווטרינרית אודות מצב הפיקוח למפעלים"

ליאור כוכבי:  דיברנו פה על שכר ודיברנו פה על - - -     

עופר זיו: הביקורת הזאת הייתה על התאגיד בכלל?     

ד"ר תניב רופא: היחידה הווטרינרית של התאגיד?     

ליאור כוכבי: של התאגיד

ד"ר תניב רופא: אין יחידה וטרינרית בתאגיד

עופר זיו: אני לא מבין מה אתה, על מה אתה מדבר בכלל

עופר זיו:  עופר זיו, אני החשב של התאגיד

אוריאל בוסו: זאת אומרת, אתה אומר אין בעיה, נגיד שהחליטו להעלות את האגרות, את הכול, אבל אתם טוענים שהשירות לא טוב

ליאור כוכבי: השירות לא טוב

ליאור כוכבי:  השירות לא טוב, הפיקוח לא טוב

ליאור כוכבי:  אנחנו, לפני שנדרשים פה להעלות את האגרה למפעלים ולמשחטות, האם נעשתה עבודה לגבי ההתייעלות? האם נעשתה עבודה לגבי הפיקוח של התאגיד עצמו? יש פה נקודות מאוד משמעותיות שצריך לגעת בהם

ליאור כוכבי:  כל מה שקשור, ככה כמה דברים

אוריאל בוסו: כמה עובדים יש בתאגיד?     

ד"ר תניב רופא: יש כ-400 עובדים בתאגיד

ד"ר תניב רופא:  תאגיד, אני חושבת שמה שדובר כאן זה היחידה של משרד הבריאות

ד"ר תניב רופא:  בתאגיד אין יחידה וטרינרית

ד"ר תניב רופא:  יש וטרינרים שפועלים בהתאם לרגולציה של משרד החקלאות והבריאות

ד"ר תניב רופא:  אני לא שמעתי ממשרד החקלאות והבריאות שיש איזה שהיא בעיה עם הפעילות של העובדים במפעלים

ד"ר תניב רופא:  אני חושבת שיש כאן איזה שהוא בלבול

אוריאל בוסו: אתם מכירים את הטענות האלה, משרד הבריאות?     

ד"ר עופר גולדשטיין: עופר גולדשטיין, מנהל היחידה הווטרינרית

ד"ר עופר גולדשטיין:  ידוע לנו על דוחות מבקר המדינה וגם דוחות פנים, שהראו שיש כשלים בפיקוח, כמו שהאדון ציטט

ד"ר עופר גולדשטיין:  ואנחנו הגשנו את התגובה לדוחות האלה, שאנחנו מתכוונים לשפר ושאנחנו בתהליך הטמעת מתווה חדש כדי להתאים את, להציג את הפיקוח בצורה הרבה יותר טובה

אוריאל בוסו: אבל זה תהליך שמתקדם וזז? אתה יודע, אנחנו בסוף מעלים אגרות, מעלים זה, אנשים רוצים עבודה יעילה

עופר זיו: סליחה אדוני יושב הראש, אני רוצה להגיד רק מילה אחת

עופר זיו:  על מה שמדברים עכשיו זה לא שייך לתאגיד בכלל

עופר זיו:  זו יחידה אחרת לחלוטין

עופר זיו:  כאילו שאנחנו מדברים על משהו שהוא משרד אחר לגמרי

עופר זיו:  לתאגיד אין שום שליטה על היחידה הזאת

עופר זיו:  העובדים שלו הם לא עובדים של התאגיד

עופר זיו:  זו יחידה אחרת שנמצאת בתוך משרד הבריאות

ד"ר עופר גולדשטיין: לא, זה ברור, זה ברור

ד"ר עופר גולדשטיין:  אנחנו כרגולטור

עופר זיו: התאגיד מפוקח

ד"ר עופר גולדשטיין: נכון

עופר זיו: התאגיד מפוקח על ידי שני רגולטורים: גם משרד החקלאות וגם משרד הבריאות

עופר זיו:  ושם מעולם לא נעשתה שום ביקורת של מבקר המדינה על התאגיד

עופר זיו:  בינתיים התאגיד הזה צעיר

עופר זיו:  הוא רק עכשיו הוקם והוא בתהליך הקמה

עופר זיו:  לכן אני לא מבין מה קשור הדיון הזה לדיון הזה

עופר זיו:  מצטער, סליחה שאני

אוריאל בוסו: קודם כל, ברגע שמדברים על התאגיד ועל הפיקוח הווטרינרי באופן כללי, אז בוודאי שהם צריכים להגיד את דעתם

אוריאל בוסו:  אז הנה, אתה רואה שאם כבר עולה, אנחנו כבר דנים על זה

אוריאל בוסו:  התפקיד שלנו לא רק להעלות אגרות, אנחנו הגוף המפקח

אוריאל בוסו:  וזה החלק שלנו ואנחנו רוצים שיהיה שירות

אוריאל בוסו:  כי היום כשאנחנו מפרקים רגולציות אז אנחנו רוצים לדעת שזה מחלחל

אוריאל בוסו:  וזה מה שעשינו בחודשים האחרונים, לפרק חסמים ולשחרר

אוריאל בוסו:  וצריך להכיר ואני יודע שיש עבודה יעילה

אוריאל בוסו:  ואני שמחתי לשמוע גם כן מעופר, מד"ר עופר גולדשטיין שבאמת פועלים לכך, להטמיע את הדברים שנאמרו להם בדוחות, בביקורות

אוריאל בוסו:  נקווה שזה משהו שיבוא לידיי יישום בזמן מהיר בשביל שבאמת ירגישו את זה

אוריאל בוסו:       רוצה להוסיף משהו, מר כוכבי?     

ליאור כוכבי: כן

ליאור כוכבי:  אני כבר אתייחס

אוריאל בוסו: מישהו שיושב ממול רוצה התייחסות? מה השמות? עידן אור, ראש חטיבת מוסדות ציבור הסתדרות הכללית

עידן רול: לא, אין לי מה להתייחס

אוריאל בוסו: אין לך מה להתייחס

אבי צרפתי: ד"ר אבי צרפתי, ארגון הרופאים הווטרינריים ברשויות המקומיות

אבי צרפתי:  אז בהחלט אנחנו בעד, מבלי להיות מתואמים

אבי צרפתי:  מפני שכפי שאמרתי בישיבה הקודמת שהייתה, נושא התגמול לרשויות המקומיות בגין המשרות המיועדות לפיקוח הופחת באופן מאוד משמעותי, יחסית למה שדיברנו בעת החקיקה

אבי צרפתי:  מכ-150 תקנים לפחות מ-74 תקנים

אבי צרפתי:  כך שבהחלט כל דבר שיגביר ויאפשר חלוקה מחודשת של התהליך הוא לטובה

אבי צרפתי:       אני גם מצדד בדבריו של ד"ר גולדשטיין שבהחלט נדרש מתווה חדש ומשהו שהוא יותר ריאלי ומותאם ללקוחות שיש היום, על מנת לבנות מערך פיקוח בר קיימא ברשויות המקומיות

אוריאל בוסו: אוקיי, תודה רבה

אוריאל בוסו:  תודה רבה

אוריאל בוסו:  אכן עושים עבודת קודש ברשויות המקומיות, הווטרינרים

אוריאל בוסו:  ד"ר תיקה בר און לא הגיעה?      

אבי צרפתי: היא מתנצלת

אוריאל בוסו: רשמנו לה היעדרות

אוריאל בוסו:  את רוצה להתייחס?     

עינת פלינט: עינת פלינט, מרכז השלטון המקומי

עינת פלינט:  אנחנו תומכים בהצעת החוק

עינת פלינט:  בהמשך לדבריו של ד"ר צרפתי נדרשים משאבים גבוהים יותר ממה שהיה עד כה ואנחנו מקווים שהמתווה שנוכל לגבש אותו עם משרד הבריאות לתקנון התקן ברשויות המקומיות יוביל באמת לעשייה שיש לה גם גיבוי כספי, כי זה חלק בלתי נפרד מהתהליך

אוריאל בוסו: תודה רבה

אוריאל בוסו:  אנחנו רוצים ברשותך, היועצת המשפטית, עורכת הדין נעה בן שבת, אם אפשר לעשות הקראה קצת בסעיפים

נעה בן שבת: כן

נעה בן שבת:  וגם אולי נדבר קצת על כמה דברים

נעה בן שבת:           סעיף 32מז הוא סעיף שדיבר על מינוי חשב לתאגיד

אפרת אביאני: כן, סעיף 32מז מדבר על מינוי חשב התאגיד על ידי החשב הכללי במשרד האוצר

אפרת אביאני:  זאת אומרת, כשהחוק נחקק ב-2015 חשבו שיהיה נכון שיהיה חשב מטעם המדינה שמלווה את פעילות התאגיד

אפרת אביאני:  בדיעבד התברר שאין בזה צורך

אפרת אביאני:  התאגיד מתנהל בנפרד מתקציב המדינה

אפרת אביאני:  אין צורך בליווי של החשב הכללי בתהליכים האלה

אפרת אביאני:  יש בקרות גם בחוק, גם בדירקטוריון

אפרת אביאני:  ובהסכמה של משרד האוצר והבקשה של החשב הכללי אנחנו מבקשים למחוק את הסעיף הזה

אפרת אביאני:  אין צורך בו, ממה שאנחנו יודעים על הפעילות של התאגיד היום

אפרת אביאני:       אז אני רוצה לשאול, כבר היום כתוב שהאגרות והתשלומים, האגרות שהוא יכול לגבות בעד הפיקוח על פי דין והתשלומים, ישומשו במלואם לתקציב התאגיד לשם מילוי תפקידם

אפרת אביאני:  והשאלה היא מה אנחנו בעצם מחדשים שהוא פועל ביעילות על יסוד חישובים כלכליים כמשק כספים סגור

אפרת אביאני: זה בעצם בא, זו אמירה מאוד עקרונית של המחוקק לתאגיד שהוא צריך לפעול לפי אמות מידה מאוד קפדניות של יעילות כלכלית

אפרת אביאני:  ושאיפה מתמדת למזעור עלויות הפיקוח הווטרינרי

אפרת אביאני:  כי בעצם כל התכלית של הקמת התאגיד הזה הייתה להתייעל ולהוזיל את עלויות הפיקוח הווטרינרי

אפרת אביאני:  האמירה החשובה הזאת בעצם לא מופיעה בשום מקום בחוק ועכשיו אנחנו מבקשים לחוקק אותה כאיזה שהוא מגדלור שהתאגיד אמור לפעול לאורו בהתנהלות הכלכלית שלו

נעה בן שבת:   אנחנו נוריד את המילים "ובכלל זה המנגנון לעדכון" כי אנחנו קובעים כאן מנגנון לעדכון סכום האגרה הבסיסית

נעה בן שבת:  זה מקובל עליכם? המנגנון שקבוע עכשיו

נעה בן שבת:  או שאתם רוצים לשמור את האפשרות לקבוע אותם בתקנות?      

אפרת אביאני: אז זה סעיף שאומר שחייבים כל הזמן לעשות בדיקה גם של סכומי האגרות והתשלומים

אפרת אביאני:  וההצעה פה היא גם לבחון מחדש את המנגנון לעדכון, לפי ההצמדה

אפרת אביאני:  באמת בהמשך הצעת החוק מופיעה הסמכות של השר לשנות את סכום האגרות וגם לשנות את מנגנון ההצמדה

אפרת אביאני:  ובאמת, את זה לא צריך

אפרת אביאני:  אבל אני שנייה פותחת את זה רגע לדיון

אפרת אביאני:  כי פה זה רק אומר שהם ייבחנו

אפרת אביאני:  אוקיי? אז השאלה אם אנחנו לא רוצים להשאיר את האפשרות שגם יבחנו אחת לשלוש שנים את מנגנון העדכון

אפרת אביאני:  כמובן שכדי לשנות אותו יצטרכו לחוקק

אפרת אביאני:  אבל כהוראה שאומרת חבר'ה, אל תקפאו על השמרים, תבחנו תמיד איפה אתם יכולים להתייעל

אפרת אביאני:  גם בסכומים וגם במנגנון העדכון

אפרת אביאני:  אני חושבת שזו הוראה שאפשר להשאיר אותה

אפרת אביאני:  גם אם המשמעות שלה היא שיצטרכו לתקן את החקיקה ולא להתקין צו

נעה בן שבת: למרות שכתוב "סכומי האגרות והתשלום ייבחנו אחת לשלוש שנים לפחות ויעודכנו"

נעה בן שבת:  זאת אומרת, יש פה כן הוראה לעדכון

נעה בן שבת:  למרות שזה לא המנגנון

אפרת אביאני: נכון, רגע

אפרת אביאני:  "ויעודכנו ככל שיידרש"

אפרת אביאני:  "ככל שיידרש", זה הנוסח

אפרת אביאני:  זאת אומרת, אין חובה לעדכן אלא רק ככל שנדרש

אפרת אביאני:  אבל כן יש חובה לבחון

אפרת אביאני:  נכון

אפרת אביאני:  ומבחינת הסמכות לעדכן מקובל עלינו שאת הסמכות לעדכן את אופן מנגנון העדכון, אם זה לפי מדד כזה או אחר, צריך להשאיר בחקיקה ראשית ולא להשאיר למחוקק המשנה

אוריאל בוסו: אוקיי

אוריאל בוסו:  זה בסדר?     

נעה בן שבת: אוקיי

נעה בן שבת:  בסדר

נעה בן שבת:  את אומרת להשאיר

נעה בן שבת:           הסעיף הזה הוא הסעיף שקובע שמנהל היחידה הווטרינרית הוא קובע את איזה, מה היקף הפיקוח הנדרש בכל מפעל בשר

נעה בן שבת:  הוא בעצם קובע כמה שעות פיקוח נדרשות

נעה בן שבת:  זה בעצם סוג, ההיקף

נעה בן שבת:  וכיוון שהתקנות שמוצע לקבוע פה קובעות גם הגבלים בתפקידי הפיקוח שבהם מדובר אז מוצע להוסיף פה את המילים "ותפקידי הפיקוח הנדרשים"

נעה בן שבת:           אנחנו נמחק את הסיפה בגלל שהיא מופיעה אחר כך בסעיף אחר

אוריאל בוסו: לפני כן זה היה 34,000 ועכשיו זה 32 פלוס מע"מ?      

נעה בן שבת: כן

אוריאל בוסו: חשבנו שאתם הולכים להוזיל

נעה בן שבת: נעבור לסעיף קטן (ב)

אוריאל בוסו: זה שונה או שהיה עדכון מדד לפני כן?     

גל ברנס: לא

גל ברנס:  זאת ההצמדה למדד, איפה שאמרנו שמצמידים למדד החברות הממשלתיות, אז זה הסעיפים המסדירים את הדבר הזה

נעה בן שבת: עד כה זה היה למדד המחירים לצרכן

מיכל לוי: לא

מיכל לוי:  לא הייתה שום הצמדה עד עכשיו

נעה בן שבת: אני חושבת שהייתה הצמדה כללית של סכום, כל הסום

מיכל לוי: של שוק המזון, נכון

גל ברנס: כן, אבל בגלל ש-92% בקירוב מהוצאות התאגיד זה שכר, אז יותר נכון להצמיד למדד של שכר

נעה בן שבת: אני מבינה שזו הודעה משותפת ששניהם צריכים לפרסם

נעה בן שבת:           זאת אומרת, בינואר יבדקו מה פורסם בחודש יוני הקודם לגבי השנה שקדמה לאותו חודש יוני

נעה בן שבת:  וזה בעצם אותו ממוצע שנתי הוא ישפיע על השינוי

נעה בן שבת:       עכשיו אנחנו עוברים לסעיף קטן (ג) מאפשר לשנות את המנגנון לעדכון סכום האגרה הבסיסי ואנחנו מבקשים להוריד אותו

נעה בן שבת:  כדי שבאמת, אם רוצים לשנות את מנגנון העדכון באופן יסודי יותר אז צריך לבוא בחקיקה

נעה בן שבת:           זאת אומרת הוא גם צריך לקבוע מהן שעות העבודה

אוריאל בוסו: מה הכוונה אגרות שונות?     

נעה בן שבת: אגרות שונות בעד פיקוח

נעה בן שבת:  בגלל שיכול להיות שהוא קובע אגרות בעד סוגי פיקוח שונים

אפרת אביאני: לפי דיני עבודה על עבודת לילה מקבלים שכר יותר גבוה

אוריאל בוסו: אה, זה אגרה שונה לפי השעות

אוריאל בוסו:  אוקיי

אפרת אביאני: כן

אפרת אביאני:  אז הרעיון הוא שסכום האגרה הבסיסי גוזר לנו

אוריאל בוסו: לא, כי בלבלה אותי הלשון

אוריאל בוסו:  "אגרות שונות בעד פיקוח בשעות עבודה רגילות"

אפרת אביאני: כן, זה הרעיון

אוריאל בוסו: אז אגרות פיקוח שונות לפי שעות העבודה

אפרת אביאני: נכון

עידן רול: רק אם אפשר לשנייה אחת מילה

עידן רול:  רק שיהיה ברור שהשר לא יכול לקבוע שעות עבודה רגילות שהן מעבר לחוק שעות עבודה ומנוחה

עידן רול:  זאת אומרת, שונות

עידן רול:  יש חוק

עידן רול:  רק שזה יהיה ברור

עידן רול:  כי לפי הנוסח כרגע אפשר להבין שהוא יכול לקבוע מה שעות העבודה הרגילות

אוריאל בוסו: לא, אבל אם יש משמרת לילה

עידן רול: לא, כך זה כתוב כרגע

עידן רול:  ברור לי שזה לא הכוונה

אפרת אביאני: אז נגיד לפרוטוקול שזה לא הכוונה וזה לא ההקשר

אפרת אביאני:  אנחנו לא רוצים שהשר יקבע מה שעות העבודה

עידן רול: לא, לא, אוקיי

עידן רול:  רק למען הסר ספק

עידן רול:  שלא ימציאו לנו פה איזה שעות עבודה רגילות חדשות

אוריאל בוסו: אבל השר לא יאשר שעות עבודה במה שנקרא מנוחה, ימי שישי שבת

נעה בן שבת: לא, הוא כן מאשר

עידן רול: לא, אני אומר, מחר הוא יבוא ויגיד שמ-20:00 עד 8:00 זה השעות הרגילות בפיקוח

עידן רול:  זה לא יכול לקרות

אוריאל בוסו: אה

אוריאל בוסו:  בהתאם לשעות הקיימות במשק

אוריאל בוסו:  אבל בגלל שזה בכל זאת שונה מבחינת המדד, אז יש הבדל בין שעות הערב והדרגות משתנות בהתאם

עידן רול: לא, זה ברור

עידן רול:  זה בסדר

אוריאל בוסו: זו הכוונה

אוריאל בוסו:  תודה

נעה בן שבת: אדוני, כן אני מבינה לפי טיוטת התקנות לפחות שראינו משהו, איזה שהוא מבנה שלדי שלה, אני מבינה שכן יש עבודה בימי שבת וחג

נעה בן שבת:  אתם מדברים על כן, אם יש היתר, אז גם שעות העבודה

אפרת אביאני: יש מקומות בתאגיד, יש מקומות לא כשרים

אוריאל בוסו: מפעל?     

אפרת אביאני: יש מקומות לא כשרים שפועלים גם בשישי שבת

מיכל לוי: טיוטת התקנות שנמצאת על השולחן, שוב, יהיו בה שינויים

מיכל לוי:  אבל הבסיס שלה זה מתקנות בתוקף שקיימות היום

מיכל לוי:  כבר לא בשימוש, כיוון שהתאגיד הוא זה שעושה את הפיקוח

מיכל לוי:  אבל בזמנו מי שעשה את הפיקוח, מי שהעסיק את הרופאים המפקחים והפקחים למשל במשחטות הייתה המועצה לענף הלול

מיכל לוי:  ואלו התקנות שהותקנו בהקשר של פיקוח ובתי שחיטה לעופות

מיכל לוי:  ומשם לקחנו את הבסיס

מיכל לוי:  כמובן שאנחנו נצטרך לשבת עם התאגיד ועם משרד הבריאות ולעשות את ההתאמות הנדרשות

מיכל לוי:  אבל אלו תקנות, הטיוטה מבוססת על תקנות שהיו בתוקף

איתי כהן: כבוד היו"ר, אני רוצה גם להבהיר את הנקודה

איתי כהן:  איתי כהן, סמנכ"ל תקציב וכלכלה בתאגיד

איתי כהן:  אנחנו בעצם מנסים להצמיד את הפירוק הזה של התעריפים השונים בתקנות לפי התשלומים שאנחנו משלמים לעובדים שלנו

איתי כהן:  כאשר אצלנו עובד עובד במוצאי שבת ועד ליום ראשון בשעה 6:00 גם זה מזכה אותו במה שנקרא אצלנו תעריף שבת

איתי כהן:  ולכן אנחנו מבקשים לגבות בצורה מיוחדת על משחטה שפועלת ביום שהוא לא יום רגיל

איתי כהן:  אז מוצאי שבת זה לא ממש בתוך שבת כהלכתה, אבל מבחינת התעריף שלנו זה כן

אוריאל בוסו: אוקיי

נעה בן שבת: אז הייתם מציעים להגיד 'שעות עבודה רגילות כפי שיקבע בכפוף להוראות חוק שעות עבודה ומנוחה'?     

איתי כהן: אנחנו גם מבקשים לשים בתקנות את ההגדרה של מה נכלל בשעות רגילות

נעה בן שבת: לכן כתבנו שהוא יקבע גם מהן שעות עבודה רגילות

נעה בן שבת:  שעות עבודה רגילות כפי שיקבע

אוריאל בוסו: שי סומך?     

עידן רול: צריך להוסיף את התוספת הזאת, אלא אם משנים את המיקום של "כפי שיקבע" למקום הנכון שזה צריך להיות

אוריאל בוסו: לא, אבל זה ברור

אוריאל בוסו:  אנחנו רק מכוונים את זה למה שקיים

אוריאל בוסו:  עו"ד שי סומך, אתה רוצה להתייחס לזה?     

שי סומך: קודם כל, התקנות יגיעו לוועדה והן טעונות אישור של הוועדה

שי סומך:  השכר צריך, זאת אומרת יש כאן הבדל בין השכר, ברור שצריכים לעמוד בחוק ובהיתרים

שי סומך:  זה ברור

שי סומך:  אבל הכסף צריך להינתן בכל מקרה, אם השעות הן לפי החוק או בניגוד לחוק, הן צריכות להינתן בכל מקרה

שי סומך:  ולא צריך לתת פרס למעסיק שחורג משעות העבודה ולפטור אותו מהשכר

שי סומך:  אז ברור שצריך לעמוד בחוק, אבל השכר צריך להינתן בכל מקרה

נעה בן שבת: אוקיי

נעה בן שבת:  אז אדוני, אנחנו נישאר עם הנוסח כמו שהוא

אוריאל בוסו: אם אתם אומרים שזה מעגן וזה מניח את הדעת, סך הכול רק לעגן, אז בסדר

נעה בן שבת: אז נחזור

נעה בן שבת:           זאת אומרת, יש לנו את האגרות הכוללות ולאחר מכן זה מחושב ויורד לכל מפעל בהתאם לסכום

עידן רול: סליחה, אם אפשר, אני מבקש כדי שזה יהיה ברור

עידן רול:  לדעתי המילים "כפי שייקבע" צריך להיות "יקבע אגרות שונות בעד פיקוח כפי שייקבע כאמור בשעות העבודה הרגילות"

נעה בן שבת: אז אני רוצה להסביר מדוע לא

נעה בן שבת:  כי התקנות, לפחות ממה שאנחנו רואים שאלה התקנות או מהטיוטה, מדובר על כך שהוא גם קובע מהן שעות העבודה הרגילות

נעה בן שבת:  הוא לא קובע מהן שעות העבודה הרגילות ושעות נוספות במונחם של חוק שעות עבודה ומנוחה, אבל הוא אומר מהן שעות העבודה הרגילות באותו מקום

נעה בן שבת:  אז הוא כן קובע

נעה בן שבת:  יש פה כן איזה קביעה נורמטיבית לצורך העניין הזה, מהן שעות העבודה הרגילות

נעה בן שבת:  לכן אני צריכה להגיד את זה

נעה בן שבת:  אם אנחנו רוצים שיהיה לו מקור לסמכות להגיד את הדבר הזה

נעה בן שבת:  אחרת איך נדע מהן שעות העבודה הרגילות?      אם אתה רוצה שיהיה כתוב בהמשך 'לעניין זה שעות עבודה רגילות, כפי שקבע השר כאמור בתקנות' אפשר לקבוע את זה

עידן רול: אוקיי, בסדר

נעה בן שבת: בסדר? אני לא חושבת שזה משנה

נעה בן שבת:  אז שעות עבודה רגילות

נעה בן שבת:  לעניין זה שעות עבודה רגילות, כפי שקבע השר בתקנות כאמור או בדרך האמורה

נעה בן שבת:       עכשיו אנחנו עוברים לסעיף קטן (ב)

נעה בן שבת:  אני רק רוצה לשאול, האגרות האלה מדברות, שוב, על סכומים, בסוף יוצא מהן ערך לשעה או בסוף יוצא מהן אגרה בסיסית שונה?     

אפרת אביאני: אני אסביר

נעה בן שבת: שממנה גוזרים? כלומר, השאלה אם הסיפה הזאת של סכום האגרה לגבי כל מפעל יחושב בהתאם להיקף וסוג הפיקוח האם זה אותו יחס כמו מול סכום האגרה הבסיסי שדובר?     

אפרת אביאני: אז בדיוק

אפרת אביאני:  סכום האגרה הבסיסי, החוק קובע לנו את העקרונות

אפרת אביאני:  העיקרון אומר שסכום האגרה הבסיסי משקף עלות שכר במאה אחוז משרה של רופא וטרינר מפקח בשעות העבודה הרגילות

אפרת אביאני:  אוקיי? בלי שעות נוספות, בלי עבודת לילה

אפרת אביאני:  זה מה שהחוק אומר

אפרת אביאני:  ועל זה גוזרים מישהו מפקח מנהל, מישהו בשעה שהיא עבודת לילה או שעה נוספת

אפרת אביאני:  אוקיי? אז בעצם זו אמירה מאוד חשובה שאומרת בעצם לשרים שיתקינו את התקנות שימו לב, כשאתם קובעים את האגרות תזכרו שסכום האגרה הבסיסי משקף מאה אחוז משרה של רופא וטרינר מפקח רגיל בשעות עבודה רגילות

אפרת אביאני:  בלי תוספות

אפרת אביאני:  אוקיי? זאת האמירה פה

נעה בן שבת: אוקיי

נעה בן שבת:  ובסופו של דבר יש גם את החישוב של סכום האגרה לגבי כל מפעל בהתאם להיקף וסוג הפיקוח

אפרת אביאני: נכון

אפרת אביאני:  החשבונית שבסוף מקבל כל מפעל נגזרת מאיזה רופא עבד אצלו, כמה שעות הוא עבד אצלו, איזה שעות הוא עבד אצלו במהלך החודש

אפרת אביאני:  שזה הכול נגזר מהאגרות

אפרת אביאני:  אוקיי?     

נעה בן שבת: אוקיי

נעה בן שבת:  שוב, סליחה שאני משתפת אתכם בהתלבטות שלי

נעה בן שבת:  אבל אני מתלבטת עכשיו אם הסיפה הזאת נדרשת

נעה בן שבת:  אני רוצה לשאול את משרד הבריאות אם הסיפה הזאת בסופו של דבר נדרשת או שהיא בעצם מובנת ברגע שיהיה לי את סכום האגרות, כפי שהסבירה קודם עו"ד אביאני

שרון גוטמן טרודלר: הסיפה שמתחילה ב-"סכום האגרה לגבי כל מפעל"?     

נעה בן שבת: כן

שרון גוטמן טרודלר: אנחנו חשבנו שזה נדרש כדי לקשור את זה לקביעה מקצועית של מנהל היחידה הווטרינרית, שקובע בעצם כמה בכל מפעל, כמה שעות, איזה סוג של מפקח

שרון גוטמן טרודלר:  אם זה ברור בלי זה, אפשר מבחינתנו

שרון גוטמן טרודלר:  אבל אני חושבת להשאיר את זה

נעה בן שבת: אז עדיף להשאיר, אז נשאיר

נעה בן שבת:  אבל רק עוד דבר אחד

נעה בן שבת:  בעד פיקוח בשעות החורגות משעות העבודה הרגילות

נעה בן שבת:  טוב, צריך לראות איך

נעה בן שבת:  אבל יש לנו שעות חורגות ויש לנו שעות לילה ותעריפים נפרדים

נעה בן שבת:  נכון? אתם תציעו לקבוע תעריפים נפרדים

נעה בן שבת:           אז כאן זה אותו הסבר שהסברת קודם, איך הסכום הזה, האגרה הבסיסית הוא נקבע למשרה מלאה, בשעות עבודה רגילות

ליאור כוכבי: אפשר בבקשה להעיר על זה? משהו אחד

ליאור כוכבי:  אם הרי המשחטות והמפעלים משלמים מאה אחוז על מאה אחוז משרה ויש ימים שהמפקחים לא מגיעים

ליאור כוכבי:  יש להם ימי הכשרה, יש סדנאות, יש ימים שיש מחסור

ליאור כוכבי:  אבל עדיין משלמים מאה אחוז על הפיקוח

ליאור כוכבי:      ולא רק זה, בנוסף נכנס לתוך הדבר הזה גם הנושא של צער בעלי חיים, שלפעמים על זה מקבלים דוחות

ליאור כוכבי:  זאת אומרת, היקף המשרה הוא עדיין מאה אחוז, אבל לא בכל יום מגיע הפיקוח למפעלים ולמשחטות עצמן

אוריאל בוסו: אני חושב אבל שפיקוח שניתן, המפעל משלם על הפיקוח, הוא משלם גלובלית על הפעילות החודשית

אוריאל בוסו:  זה שהם יודעים להתנהל מול העובדים שלהם זה כמו שכל אחד ידע לשים את העובדים שלו אם הוא נותן להם השתלמות אם מוציא אותם בבוקר, בצהריים או לא ייתן להם כוננות או שעות נוספות

אוריאל בוסו:  ואם הוא יידרש בסוף יותר סחורה ויותר הכול, אבל בסופו של דבר הוא משלם אגרה חודשית

אוריאל בוסו:  ואז בחודשית לא כתוב 20 ביקורים או 15 ביקורים או 30 פעילות

ליאור כוכבי: נכון

אוריאל בוסו: אני חושב

אוריאל בוסו:  תקני אותי

ליאור כוכבי: אבל מה קורה בימים שאין מפקחים במפעל? זאת אומרת, גם יש הפסקת ייצור

אפרת אביאני: לא, הוא לא אמור לשלם מאה אחוז אם אין אצלו העסקה במאה אחוז

אפרת אביאני:  אוקיי? אבל צריך לקחת בחשבון שמאה אחוז משרה זה גם לעובד שעבר הכשרה לעובד שהוא עומד בסטנדרט מקצועי מסוים

אפרת אביאני:  ולכן האגרה הזאת מגלמת עלויות העסקה כולל הכשרות, כולל השתלמויות, כולל הכול

אפרת אביאני:  כי זה המודל הכלכלי שעובד פה

אפרת אביאני:  לתאגיד אין מקור הכנסה אחר

אפרת אביאני:  רק אגרות ותשלומים ומזה הוא צריך לממן גם השתלמויות וגם הכשרות וגם מחליפים וגם דמי מחלה

אפרת אביאני:  כל הזכויות הסוציאליות של העובדים מהדברים האלה

ליאור כוכבי: מגולמות בעצם בתוך הדבר הזה

אפרת אביאני: נכון

אוריאל בוסו: אתה רצית להתייחס, איתי?     

איתי כהן: אני חושב שאם נחה דעתו, אז כל מילה מיותרת

אוריאל בוסו: אוקיי

אוריאל בוסו:  בבקשה

נעה בן שבת: אני רוצה עוד פעם לשאול, לגבי האגרות שנקבעות

נעה בן שבת:  אם יש לנו אחוז תוספת לשעת עבודה

נעה בן שבת:  זאת אומרת, מדובר על תוספת לשעות עבודה או שעה נוספת

נעה בן שבת:  בסופו של דבר, החישוב לפי התקנות יהיה הוא יספור את השעות

נעה בן שבת:  כאילו חישוב שעתי

נעה בן שבת:  זאת אומרת, זה לא איזה שהיא מסגרת כוללת חודשית

אפרת אביאני: נכון

נעה בן שבת: ובפועל איך סופרים את זה? בפועל זה בעצם לפי עבודה?     

איתי כהן: אני אסביר את זה

איתי כהן:  בכל מפעל שבעצם נדרש בו פיקוח רציף לפי הוראות הרגולטור אנחנו ממש בודקים את זמני הנוכחות של העובדים שלנו בתוך המפעל

איתי כהן:  בכל שבוע, מידי שבוע

איתי כהן:  ורואים האם הנוכחות שלהם חרגה מהיקף של משרה רגילה או לא

איתי כהן:  אנחנו מחייבים על שעות נוספות פר שעה שחרגה מהיקף השעות הרגילות ועל כל שעה שהייתה בעצם שעה מיוחדת

איתי כהן:  לדוגמה אם היה בלילה ויש איזה שהיא תוספת אז גם אם זה בתחום השעות הרגילות אנחנו גובים את התוספת הזאת

איתי כהן:  אז זה מחושב פר שעה ולכן יהיו תעריפים שהם אגרה חודשית למשרה מלאה

איתי כהן:  ויהיו תעריפים שהם תעריפים פר שעה שאנחנו מחשבים בחישוב שבועי לפי הנוכחות של העובדים שלנו במפעלים

נעה בן שבת: אוקיי

נעה בן שבת:  עכשיו אנחנו מגיעים לסעיף קטן (ג) שאומר שעל האגרה המשתלמת לתאגיד לפי סעיף זה יתווסף מס ערך מוסף לפי חוק מס ערך מוסף, התשל"ו-1975

נעה בן שבת:  ואדוני, יש לי פה שאלה

נעה בן שבת:  אנחנו מדברים פה על אגרות שהן משולמות מכוח חוק, בעצם החוק מחייב שיהיה לנו פיקוח וטרינרי

נעה בן שבת:  המפעל לא יכול להימנע מהפיקוח הווטרינרי הזה

נעה בן שבת:  אנחנו קובעים לו על ידי מי לקבל את הפיקוח הווטרינרי

נעה בן שבת:  בעצם זה תשלום שהוא כפוי

נעה בן שבת:  ולכן קצת, וזו פעולה שלטונית של פיקוח

נעה בן שבת:  למעשה זה אותו פיקוח על פי דין

נעה בן שבת:  זה לא פיקוח אחר שנעשה פיקוח וטרינרי רגיל שנעשה כאחד מהשירותים שהתאגיד יכול לבצע ולהציע אותם בתשלום לגורמים שונים, שזה דבר שהוא יכול לעשות

נעה בן שבת:  אבל כאן אנחנו מדברים על אגרה שנגבית על פיקוח על פי דין

נעה בן שבת:  ולכן עולה השאלה מדוע שייך פה מס ערך מוסף? שהוא מס שנגבה על עסקאות והוא לא שייך

נעה בן שבת:  הוא שייך כשמדובר במחיר, אבל לא שייך כשמדובר בעצם בתשלום חובה

נעה בן שבת:  ואני חושבת שחשוב להבין מדוע כאן מבקשים להחיל מע"מ על האגרה

גל ברנס: אני אסביר את הנקודה הכלכלית ואחרי זה שי יתייחס משפטית

גל ברנס:  היום כבר התאגיד גובה מע"מ

גל ברנס:  יש יכולת לעסקים להזדכות על המע"מ ובהתאם בעצם זה מפחית את סכום האגרה בפועל

גל ברנס:  יש עוד תאגידים סטטוטוריים שגובים מע"מ, למשל מכון התקנים

גל ברנס:  זאת אומרת זה לא איזה שהוא משהו ייחודי לתאגיד הווטרינרי

גל ברנס:  במקרה שבו לא יהיה אגרה בתוספת מע"מ אז התאגיד יצטרך לגבות מס שכר כמו מלכ"ר ובמקרה הזה נצטרך להעלות, לא נצטרך להעלות את האגרה, אלא עסקים לא יוכלו להזדכות על האגרה ובפועל הם - - - מהדבר הזה ואז יצטרכו לגלגל את זה הלאה

איתי כהן: אני רק אחדד

איתי כהן:  אנחנו נצטרך להעלות את האגרה

איתי כהן:  העלויות של התאגיד יעלו בסדר גודל של 8% ואנחנו נצטרך להעלות את האגרה בהתאם כדי לשמור על איזון

איתי כהן:  וכמובן מבלי יכולת לקזז

נעה בן שבת: אז מה המשמעות של זה? אתה אומר מבחינת העלות בסופו של דבר נגיד לצרכן או לכל המערכת? מה הבדל?     

גל ברנס: אם אני עושה חישוב פשוט זה עוד 25%, אם אנחנו, יש את ה-17% של המע"מ ואיתי יתקן אותי אם אני טועה, עוד 8% לתאגיד

גל ברנס:  אז אנחנו מדברים פה על עוד 25% העלאה מעבר למה שהצענו כאן

נעה בן שבת: למה ה-17% יובאו בחשבון?     

עופר זיו: כי אז העסק לא יכול להתקזז עליהם

עופר זיו:  היום העסק יכול להתקזז על המע"מ, בעתיד הוא לא יוכל, כי זה יהיה מול מס שכר

עופר זיו:  ואז לא תהיה לו אפשרות להתקזז על הדבר הזה וזה עלויות שהעסק יספוג

איתי כהן: זה עוד 17% על ה-8%

איתי כהן:  זאת אומרת, זה לא בתוספת, זה סדר גודל של 10%

נעה בן שבת: אבל ברמה המהותית, זה שיש לנו פה פעילות שהיא פעילות שלטונית

נעה בן שבת:  זה לא שאני רק מייבאת איזה שהוא מסמך

נעה בן שבת:  מוצהר ואז אני עוברת, עושה איזה שהיא פעילות פה

נעה בן שבת:  אני חייבת לעבור, כל בשר חייב לעבור את אותו פיקוח וטרינרי

נעה בן שבת:  הפעילות של המפעל חייבת  לעבור פיקוח וטרינרי

נעה בן שבת:  וזה פיקוח

נעה בן שבת:  פעילות שהיא כן שלטונית במהות שלה

גל ברנס: אז יש לנו כמה, למשל מכון התקנים, אתה חייב אם אתה רוצה לייבא מוצר אתה חייב לעשות אצלו בדיקה ולעשות אצלו הצהרות ולשלם לו כל מיני תשלומים

גל ברנס:  זה גם לפי חוק

גל ברנס:  אם אתה רוצה לייבא מוצר חייב בתקן אתה חייב את האישורים האלה

גל ברנס:  וגם עליהם משלמים מע"מ

גל ברנס:  זה משהו שהוא רוחבי, זה לא ייחודי לחקיקה הזאת

אפרת אביאני: גם המועצה לענף הלול גבתה מע"מ על האגרות האלה עד שזה עבר לתאגיד

אפרת אביאני:  ובסוף, למרות שמדובר פה בפעולת פיקוח שלטוני אנחנו רואים שאנחנו, שזה תאגיד שנדרש לעבור תחת אקלים עסקי לגמרי

אפרת אביאני:  דיברנו על זה בסעיף הקודם

אפרת אביאני:  הוא נותן פיקוח שלטוני, אבל הוא לבד מבחינה תקציבית הוא צריך לפעול מאוד מאוד ביעילות

אפרת אביאני:  וגם האופן שבו האגרה נקבעת, היא נקבעת בצורה שמאוד מאוד דומה למחיר

אפרת אביאני:  אנחנו רואים שאלה עלויות השכר ממש

אפרת אביאני:  אנחנו רואים שהן מתעדכנות לפי מדד השכר

אפרת אביאני:  זאת אומרת, הכול מאוד מאוד מחירי פה

אפרת אביאני:  ולכן יש פה איזה שהיא כפילות

אפרת אביאני:  אבל מבחינה חוקית אין מניעה לייצר את הכפילות הזאת

אפרת אביאני:  יש לזה היגיון גם משפטי וגם כלכלי כמו שאמרנו, שזה פשוט אם לא נעשה את זה אנחנו פשוט נייקר עוד את האגרות

אפרת אביאני:  ואנחנו נצטרך לחזור אחורה לסעיף שכבר הקראנו, לעדכן את הסכום לסכום יותר גבוה

אפרת אביאני:  ואנחנו פשוט לא מגיעים למטרה בדרך הנכונה ביותר

שי סומך: גם לתאגיד אין סמכויות פיקוח

שי סומך:  הוא המעסיק של המפקחים והמפקחים הם כפופים למשרדים מבחינה מקצועית

שי סומך:  הסמכות שלו היא כאן להעסיק, היא לא לתת הוראות בתחום הווטרינרי המקצועי

שי סומך:  אז לכן יש כאן היבט משמעותי שהוא עסקי יותר, של ההיבט של ההעסקה ופחות היבט שלטוני

נעה בן שבת: אבל הוא גם כן אמור להנחות את המפקחים בביצוע הפיקוח

שי סומך: לא, לא

אפרת אביאני: לא

אפרת אביאני:  זה רק הרגולטורים מנחים

אפרת אביאני:  התפקיד היחיד שיש לו, שהוא גם כן רך מאוד, זה לייעץ לשרים בעניין הפיקוח הווטרינרי

אפרת אביאני:  אבל אין לו שום סמכויות מהותיות שקשורות להפעלת פיקוח שלטוני

אפרת אביאני:  ממש לא

שי סומך: ההתנהלות שלו היא עסקית

שי סומך:  הוא צריך באמת להעסיק את העובדים בצורה יעילה

ליאור כוכבי: סליחה, לגבי העסקה ופיקוח על שעות עבודה

ליאור כוכבי:  אתם מדברים על מה שיהיה או על מה שהיה? כי לפי מה שאנחנו מבינים ויודעים אין היום פיקוח על שעות העבודה

ליאור כוכבי:  אין החתמת כרטיס, אין שעות עבודה של המפקחים

איתי כהן: זה לא מדויק

ליאור כוכבי: אז אני אומר לך בוודאות שזה מדויק, מהשטח, אצלנו

איתי כהן: אז אני אומר לך שזה מדויק אצלנו מהשטח, שכל העובדים שלנו מחויבים להחתים כרטיס ולדווח על הנוכחות שלהם

ליאור כוכבי: ואם אין החתמות?     

איתי כהן: יש להם אפליקציה והם מדווחים און ליין ביציאה ובכניסה

ליאור כוכבי: ואם אין?     

איתי כהן: מי שמפקח במפעלים נדרש לדווח על כניסה ויציאה מכל מפעל, כדי שנדע בדיוק מתי הוא היה בכל מפעל

איתי כהן:  אנחנו מנהלים את המעקב הזה

ליאור כוכבי: ואם אין? עוד פעם, אני עכשיו מקבל אינדיקציות שאין דבר כזה במפעלים אצלנו

ליאור כוכבי:  עכשיו, אני שואל, אוקיי, אתה אומר בסדר, יש

ליאור כוכבי:  אבל אם אין?     

ד"ר תניב רופא: אני רק אגיד ששעות נוספות אנחנו גובים אך ורק בבתי שחיטה, ששם מחתימים בכניסה וביציאה מבית השחיטה

ד"ר תניב רופא:  במפעלים אחרים, מפעלי פיקוח עיבוד ופירוק אנחנו לא גובים שעות נוספות

ד"ר תניב רופא:  ושם אנחנו לא עושים את התחשיב שעליו דיברת

ליאור כוכבי: השאלה האם יש פיקוח על השעות? שמפקח שנכנס ושיוצא מהמפעל עצמו

ליאור כוכבי:  גם אם יש שקיפות לגבי הדבר הזה

עידן רול: אני יכול להתערב, סליחה? אני יכול להתערב בתור מי שישב מול התאגיד והסדיר את הדברים האלה

עידן רול:  יש

עידן רול:  יש חד משמעית

עידן רול:  ולשאלתך מה קורה אם אין? מה קורה בכל מעסיק שעובד לא מדווח?     

ליאור כוכבי: מורידים שעות, מורידים שעות עבודה

עידן רול: מטפלים בו

ליאור כוכבי: מורידים שעות בשכר

עידן רול: בשיתוף עם נציגות העובדים, אני לא מבין את השאלה בכלל

ליאור כוכבי: עוד פעם, אני שואל

עידן רול: יש הסכם קיבוצי בין ההסתדרות לבין התאגיד לפיקוח וטרינרי שמסדיר את הנושא גם של הנוכחות ושעות העבודה של העובדים

עידן רול:  מה עוד אתה רוצה שיהיה?     

ליאור כוכבי: אני רוצה להבין

עידן רול: אתה רוצה שיהיה מפקח על המפקח שהוא בא בשעות והולך בשעות?     

ליאור כוכבי: לא, חלילה

עידן רול: אז מה אתה רוצה שיהיה?     

ליאור כוכבי: שיהיה תקנות כלשהם או איזה נהלים כלשהם

עידן רול: יש הסדר קיבוצי

עידן רול:  זה כמו חוק, מה זה תקנון?     

ליאור כוכבי: בסדר

ליאור כוכבי:  אתה לא מגיע לעבודה, נכון? מורידים לך יום עבודה, מורידים לך שכר, לא יודע מה

עידן רול: אבל בסדר, יש פה הנהלה של תאגיד שמנהלת את המקום הזה

ליאור כוכבי: אז אני שואל שאלה מאוד ברורה

עידן רול: קיבלת תשובה נורא ברורה

ליאור כוכבי: לא, ממש לא

נירה דרור לזר: אני ארצה לענות לך

נירה דרור לזר:  אני ארצה לענות לך

נירה דרור לזר:  עו"ד נירה דרור לזר, היועצת המשפטית לתאגיד

נירה דרור לזר:  ראשית, כפי שאמר עידן אור, אכן נחתם הסכם קיבוצי ב-19 במרץ השנה, שבעצם קובע בצורה חד משמעית וברורה שכלל עובדי התאגיד מחויבים בהחתמת נוכחות בכניסה וביציאה

נירה דרור לזר:  ונקבע שם עוד מנגנון, אני לא אכנס אליו עכשיו

נירה דרור לזר:  עובדי הפיקוח, עובדי התאגיד כפופים לחוק שירות המדינה (משמעת) וזאת על פי חוק

נירה דרור לזר:  חוק הרופאים הווטרינריים

נירה דרור לזר:  כך שעובד שאינו נוהג על פי הנוכחות המפורטת בהסכם הקיבוצי, עתיד לעמוד להליכים משפטיים משמעתיים

ליאור כוכבי: אוקיי

ליאור כוכבי:  האם מפעלים ומשחטות יכולים להעביר לך או לכל גורם אחר סיטואציות שהיו בתוך מפעלים שלא נרשם?     

נירה דרור לזר: ראשית, אנחנו כבר פועלים שלוש וחצי שנים ומקבלים לעיתים טענות שהן נבדקות על ידי הצוות

נירה דרור לזר:  כמובן צוות הגבייה וצוות משאבי אנוש שבודקים את סוגיית הנוכחות

נירה דרור לזר:  כך שזה בהחלט מגיע לפתחנו ומטופל

ליאור כוכבי: אוקיי

נעה בן שבת: אני רוצה בכל זאת לשאול על נושא המע"מ

נעה בן שבת:  איך אנחנו מבטיחים? עכשיו יכול להיות שכל אגרה משולמת עבור כל מיני דברים שאנחנו מבקשים

נעה בן שבת:  אגרת, אם אנחנו נדון היום בעוזרי רופא, אגרה נגבית, אז היא גם כן תיגבה פלוס מע"מ וכל דבר ייגבה עכשיו בתוספת מע"מ

נעה בן שבת:  אנחנו, בעצם אנחנו אומרים שכל המונח הזה של אגרה, של תשלומי חובה, הוא הופך להיות בעצם עסקאות, מחירים שנגבים

נעה בן שבת:  איך אנחנו מבטיחים שזה לא משהו - - -     

אפרת אביאני: אני חושבת שזה מקרה מיוחד

אפרת אביאני:  לא צריך לחשוש פה ממדרון חלקלק

אפרת אביאני:  קודם כל, משרד המשפטים נמצא פה, יש פה טעמים מאוד מאוד ברורים למה במקרה הזה כן עדיפה ונכונה וגם אפשרית מבחינה משפטית גביית המע"מ

שי סומך: גם רשות המיסים אישרה את זה

אפרת אביאני: רשות המיסים אישרה את זה

נעה בן שבת: אישרה את זה מבחינת התאגיד

נעה בן שבת:  לגבות מע"מ

אפרת אביאני: אין חשש

אפרת אביאני:  אני באמת אומרת, זה מקרה ייחודי, הוא לא נעשה כלאחר יד

אפרת אביאני:  הושקעה בו מחשבה רבה ויש לזה היגיון

אוריאל בוסו: אוקיי, בסדר, הלאה

אפרת אביאני: אני לא חוששת ממדרון חלקלק בעניין הזה

אוריאל בוסו: אין בעיה

אוריאל בוסו:  הלאה

נעה בן שבת: אוקיי

נעה בן שבת:  נעבור לפסקה הבאה

נעה בן שבת:  אנחנו עוברים לאגרת הפיקוח בשווקים

נעה בן שבת:           מה שאנחנו מדברים פה בחלקיות אגורות

נעה בן שבת:  הסכום הזה, החישוב הזה של 0

נעה בן שבת: 077 זה חישוב של מי, מי ערך אותו?     

שרון גוטמן טרודלר: מי שערך אותו זה משרד האוצר, שגל יצא כרגע

שרון גוטמן טרודלר:  אבל הוא עשה את אותו חישוב שעשו באגרות המפעליות

אוריאל בוסו: אוקיי

אוריאל בוסו:  315

נעה בן שבת: עכשיו אני רוצה לשאול

נעה בן שבת:  האגרה הזאת, אגרת הפיקוח בשווקים, אנחנו מדברים היום, כשאנחנו מדברים על האגרות לפיקוח במפעלים זה תמיד התאגיד מבצע

נעה בן שבת:  אגרות הפיקוח בשווקים היום מבוצעות על ידי הווטרינרים הרשותיים

נעה בן שבת:  ויכול להיות שבעתיד הם יעברו להיות כבר עובדי התאגיד

נעה בן שבת:  יכול להיות שהפיקוח יעבור לעובדי התאגיד

נעה בן שבת:  אבל אנחנו מדברים על גביית האגרה והעברתה לרשויות המקומיות

נעה בן שבת:       וגם יש לנו את סעיף 219 לחוק שמאפשר להעביר למשרד הבריאות בנסיבות מסוימות, כמובן נסיבות חריגות, לגבות את האגרה לפי סעיף 219

נעה בן שבת:  עכשיו, גם הרשויות המקומיות וגם משרד הבריאות הוא לא גובה, הם שניהם לא מתקזזים על מע"מ

נעה בן שבת:  המע"מ לא שייך לגביהם

נעה בן שבת:  אז השאלה מה קורה במקרים האלה? איך המנגנון עובד? איך הגבייה של המע"מ והתשלום שלו תתבצע במקרים האלה?      

שרון גוטמן טרודלר: אני רק אציין שאותו מנגנון גם קבוע בתיקונים העקיפים לפקודת מחלות בעלי חיים ולחוק לפיקוח על הייצור, שיש אפשרות לשר והסכמת שר האוצר להעביר את הגבייה למשרד עצמו

שרון גוטמן טרודלר:  זאת אומרת, זו שאלה רוחבית, היא לא רק למשרד הבריאות

שרון גוטמן טרודלר:  אותו עניין של המע"מ במידה והתאגיד יוצא מהתמונה והמשרד הוא זה שגובה אותו – היא שאלה רוחבית שקיימת לכולם

מיכל לוי: נגיד שהיום משרד הבריאות לא גובה את האגרה, אז זה לא, ואין תכנון לעשות את זה

נעה בן שבת: מאיר, אתה רוצה אולי להתייחס למקרה הזה שנגבה מע"מ במסגרת האגרה, האגרה כוללת מע"מ ואז התשלום מועבר לרשויות המקומיות

נעה בן שבת:  מה קורה אז?     

גדי איזנקוט: מאיר אייזנקוט, ממרכז המחקר והמידע של הכנסת

אפרת אביאני: בחקיקה של חקלאות אין את זה, שרון

שרון גוטמן טרודלר: יש את זה

גדי איזנקוט: רצינו לשאול לגבי ההתייחסות כאשר הווטרינרים של הרשויות המקומיות מבצעים את העבודה שלהם בפיקוח בשווקים

גדי איזנקוט:  ואז בעצם יש מן התקזזות בין התאגיד לבין הרשויות המקומיות

גדי איזנקוט:  אז איך הנושא של המע"מ פה נכנס לפעולה מבחינת שהרשות המקומית מבצעת את העבודה והתאגיד הוא זה שגובה ויש פה מע"מ שמעורב?     

איתי כהן: אני אסביר רגע מהזווית של התאגיד את האירוע

איתי כהן:  בסדר? צריך לזכור שהאגרה הזו היא בעצם אגרה שנגבית אך ורק מעוסקים

איתי כהן:  אנחנו לא גובים מהצרכן בסוף ישירות, אלא אך ורק מעוסקים

איתי כהן:  כלומר, אם התאגיד גובה את האגרה הזו והתאגיד הוא עוסק מורשה, אז התאגיד יגבה את האגרה בתוספת מע"מ ויעביר את המע"מ לרשות המיסים

איתי כהן:       לעומת זאת, אם גורם אחר שהוא לא עוסק מורשה, לדוגמה משרד הבריאות או כל גורם אחר שיוחלט עליו, יגבה את אותו סכום של אגרה מהעוסק המורשה, מהמפעלים, אז אותו עוסק מורשה לא יידרש לשלם מע"מ על זה

איתי כהן:  אבל כשהוא יגלגל את העלות הזאת הלאה לצרכן הסופי אז הוא יגבה מהצרכן הסופי את המע"מ, כי הצרכן הסופי מחויב לשלם

איתי כהן:  ואז המפעל ישלם את המע"מ הזה לרשות המיסים

איתי כהן:       זאת אומרת, כל עוד הדיון פה הוא על מי משלם את אותו מע"מ לרשות המיסים: התאגיד או בעל המפעל

איתי כהן:  ולכן אין פה באמת איזה שהוא הבדל

איתי כהן:  מבחינת הרשות המקומית היא תמשיך לקבל 7

איתי כהן: 7 אגורות לכל קילוגרם, בין אם אנחנו נגבה את זה ובין אם משרד הבריאות יגבה את זה

גדי איזנקוט: עוד שאלה אבל לגבי ההתקזזות עצמה מול הרשות המקומית

גדי איזנקוט:  בעצם איזה סכום אתם מעבירים להם? את כל סכום האגרה, בניכוי של איזה משהו?     

איתי כהן: אנחנו מעבירים להם את מלוא סכום האגרה בניכוי של דמי ניהול של התפעול שלנו

נעה בן שבת: אז פסקה (5)

נעה בן שבת:           כי אלה, זו הוראת העדכון הקודמת ואנחנו מחריגים ממנה את האגרות שלנו

נעה בן שבת:           אנחנו דיברנו, יש לנו את אותה הוראה ממש בחוק הקודם

נעה בן שבת:  אבל שם כתבנו לעניין פיקוח בשעות העבודה הרגילות

נעה בן שבת:  אתם רוצים להוסיף את זה גם פה?     

אפרת אביאני: עדיף שזה יהיה אותו נוסח

אפרת אביאני:  כן, עדיף שהנוסח יהיה אחיד בכל שלושת החיקוקים

נעה בן שבת: אוקיי

אפרת ורד: כן

אפרת ורד:  ואז שעות לילה שמופיע עכשיו בנוסח החדש ולא מופיע

אפרת אביאני: מכיוון שהאגרות נקבעות לפי שלושה חיקוקים, אז עדיף שנוסח הסעיף המסמיך יהיה זהה בשלושת החיקוקים הללו

נעה בן שבת: לפי החוק הזה זה אגרות שנגבות במפעלים לייצור

נעה בן שבת:  נכון?     

אפרת אביאני: נכון

אפרת אביאני:  שזה הם יכולים להיות או בפיקוח של חקלאות או בפיקוח של בריאות

נעה בן שבת: אז נוסח אחיד אתם מתכוונים שאנחנו נחיל שם את 214(ב) או?     

אפרת ורד: נעה, סליחה, בשעות העבודה הרגילות יש לנו

אפרת ורד:  זאת אומרת, הנוסח היום של החיקוקים, שני החיקוקים "ככל שייקבע אגרות שונות בעד פיקוח כאמור בשעות העבודה הרגילות ובעד שעות פיקוח החורגות משעות העבודה הרגילות"

אפרת ורד:  מה שאין לנו ונוסף עכשיו בחוק של הבריאות זה הנושא של שעות לילה ואנחנו רוצים שזה ייכנס, כדי שלא ישתמע הסדר שלילי

נעה בן שבת: אוקיי, תודה רבה על ההסבר

נעה בן שבת:         עכשיו סעיף 4, תיקון פקודת מחלות בעלי חיים [נוסח חדש]

נעה בן שבת:  למה מתייחס? לאיזה מפעלים?     

אפרת אביאני: זה משחטות ובתי מטבחיים ובתי מכירה

נעה בן שבת: נוסיף פה גם כן בזיקה, כן, גם את שעות הלילה וגם את זה שזה לעניין שעות עבודה רגילות

נעה בן שבת:  אגרות לפי סעיף זה, אה, זה כבר מופיע

נעה בן שבת:  אוקיי

נעה בן שבת:       אדוני, נצטרך לנסח את הסעיף הזה ולראות בדיוק את הניסוח, אבל העיקרון הוא אותו עיקרון

נעה בן שבת:           השאלה אם לגבי שאר ההוראות, זה בגלל שבסעיף 214 עד היום הייתה ההוראה הקבועה בחוק

נעה בן שבת:  וכרגע אנחנו צריכים לקבוע תקנות

אפרת אביאני: אין צורך

אפרת אביאני:  אין צורך בהוראה כזאת

נעה בן שבת: אין צורך לגבי השאר, לגבי פיקוח על מחלות בעלי חיים?     

אפרת אביאני: לא, אין צורך

אפרת אביאני:  היום פועלים לפי איזה חוות דעת משפטית, עד שנתקין תקנות היא תחזיק

נעה בן שבת: עכשיו שאלה, יום התחילה נופל ביום פרסום

נעה בן שבת:  השאלה אם צריך להגיד את זה ב-1 בחודש? זה מתחיל להשתנות ב-1 בחודש במועד מסוים?     

אפרת אביאני: אולי נקבע את זה כשנתקין את התקנות, לא?     

שי סומך: לא רק 214, שאר הסעיפים

אפרת אביאני: מה איתם

שי סומך: לקבוע שייכנס לתוקף ב-1 לחודש לאחר יום הפרסום, כדי שזה יהיה חודשי

שי סומך:  אתם רוצים ביום הפרסום?      

אפרת אביאני: את תיקוני החקיקה בחיקוקים האחרים לא צריך לעשות, לא צריך לדחות למועד תחילת התקנות

שי סומך: לא, ל-1 בחודש שלאחר יום הפרסום

שי סומך:  כדי שזה יהיה חודשי ולא יהיה באמצע החודש

אפרת אביאני: אבל אלה סעיפי הסמכה

אפרת אביאני:  אה, אולי בשביל התאגיד?     

נעה בן שבת: את מעדכנת פה את סכום האגרה

אפרת אביאני: הבנתי, אוקיי

נירה דרור לזר: כמה שיותר מהר שזה יחול, כדי שאנחנו לא נצבור גירעון

אפרת אביאני: כמה שיותר מהר, גם אם זה באמצע החודש?     

נירה דרור לזר: כן, יש לנו מנגנונים

אוריאל בוסו: אתמול, מבחינתם אתמול

נירה דרור לזר: כן, מעולה, בסדר

נעה בן שבת: אז זה נשאר ביום הפרסום ויידעו לעשות את החישוב הזה לגבי המועדים?     

נירה דרור לזר: כן

אוריאל בוסו: פרופ' איתמר גרוטו נמצא איתנו

אוריאל בוסו:  שלום, מה שלומך?     

פרופ' איתמר גרוטו: שלום, שלום רב

פרופ' איתמר גרוטו:  מה שלומכם? תודה רבה

אוריאל בוסו: נראה שאתה בחופשה של אחרי עבודה

פרופ' איתמר גרוטו: לא, זו עבודה אחרת ולא מחייבת פרוטוקול לבוש

פרופ' איתמר גרוטו:  כרגע אנחנו באקדמיה

אוריאל בוסו: טוב

אוריאל בוסו:  ראית קצת את הדיון, שמעת התייחסויות

אוריאל בוסו:  אתה הקמת את הדבר הנפלא הזה שיניב גם כן ומניב תוצאות ודואג לבריאות הציבור

אוריאל בוסו:  אם יש לך משהו להתייחס, אנחנו נשמח בהחלט

פרופ' איתמר גרוטו: אז טוב, קודם כל אני רוצה להודות לך על הקיום של הדיון וכל החברים של הוועדה וכמובן למשרדי הממשלה, החקלאות והבריאות שהובילו את התהליך והגיעו להסכמות

פרופ' איתמר גרוטו:  באמת היה לנו אתגר מאוד גדול לעמוד בו בהקשר של האגרות וזה באמת כמה שנים לא התקדם

פרופ' איתמר גרוטו:  חלקו זה באשמתנו ובחלקו זה באשמת אחרים, לא משנה מי אשם, העיקר שעכשיו אנחנו פותרים את זה

פרופ' איתמר גרוטו:  ואני מקווה מאוד שזה יאפשר לתאגיד לצאת לדרך חדשה

פרופ' איתמר גרוטו:  ובאמת, לעשות יותר טוב את הפיקוח על בריאות הציבור

פרופ' איתמר גרוטו:       זה אמנם עולה בתוספת כספית קטנה באמת של מספר אגורות, אבל אני חושב שזה שווה באוצר המלך מה שנקרא

פרופ' איתמר גרוטו:  בסופו של דבר מקבלים בריאות ציבור יותר טובה וזה חשוב

פרופ' איתמר גרוטו:  אז תודה רבה לכולם

נעה בן שבת: יש צפי מתי התקנות אמורות להיות מוגשות?      

אפרת אביאני: בדיוק אמרנו שאנחנו יוצאות מפה ומתחילות לעבוד על המספרים ולהביא את זה לפה כמה שיותר מהר

אפרת אביאני:  כמה שיותר מהר

אוריאל בוסו: קודם כל אני מוכרח לומר, פרופ' גרוטו, אתה האצת בי כבר הרבה זמן מתוך דאגה לתאגיד לקדם את הנושא

אוריאל בוסו:  ואתה יודע שאני הרגישות שלי להעלאת מחירים בעידן הקשה הזה, יוקר המחיה, היא בדחילו ורעדה

אוריאל בוסו:  ולכן עד שלא עשיתי באמת עשרות שיחות ואתה יודע את זה והבאתי נתונים לשאול גם כן עם בעלי משחטות ובעלי מפעלים ועם כהנים וכל הדעת מה זה פוגע בציבור

אוריאל בוסו:  עד שלא השתכנעתי שזה, שהפגיעה באזרח קצה היא די מינורית לא הסכמתי להביא את זה לכאן

אוריאל בוסו:  ולמרות זאת אנחנו ככה לקראת סוף המושב בכל זאת, גם כן מדאגה לקיומו של עצם התאגיד, ונמשיך לתפעול גם כן של הווטרינרים ברשויות

אוריאל בוסו:  אז אנחנו הבאנו את זה

אוריאל בוסו:       אנחנו מודים לך על העבודה הנפלאה שעשית גם בהקמת התאגיד ועל מה שתרמת ועל מה שאתה עדיין תמשיך לתרום למען מדינת ישראל בכל הרבדים של הבריאות

פרופ' איתמר גרוטו: תודה רבה

פרופ' איתמר גרוטו:  רק אני רוצה להודות, באמת הזדמנות גם להודות למנכ"לית שמסיימת עכשיו את תפקידה

אוריאל בוסו: גם את מסיימת את תפקידך החודש? נו, מה נעשה?     

פרופ' איתמר גרוטו: יש, בחרנו מחליף

פרופ' איתמר גרוטו:  בחרנו למחליף שיהיה קליטה מסודרת והכול ילך חלק

פרופ' איתמר גרוטו:  אז אני וידאתי גם תניב תדע שלא - - - יהיה מעבר חלק

אוריאל בוסו: טוב, תודה רבה באמת לכולם

אוריאל בוסו:  תודה

נעה בן שבת: אה, רגע, האם יש הסתייגויות?     

אוריאל בוסו: אין הסתייגויות

נעה בן שבת: יש משהו שחסר, שלא קראנו?     

אוריאל בוסו: מישהו רוצה להוסיף משהו? כן, בבקשה

ליאור כוכבי: רק להוסיף משהו קטן

ליאור כוכבי:  אנחנו פה יושבים ובאמת דנים בנושאים הללו באגרות וחשוב לנו להבהיר גם לתאגיד עצמו שמאחורי המספרים יש את המשחטות ויש את המפעלים שבאמת, העדכון הזה הוא לא פשוט עבורם

ליאור כוכבי:  חשוב להזכיר, חשוב להבהיר את זה

ליאור כוכבי:  ומן הראוי גם לייצר סדרי עבודה טובים ונושא הפיקוח ונושא המפקחים עצמם בשטח

ליאור כוכבי:  ובאמת חשוב לעשות את זה, בשביל שלא נמצא את עצמנו עוד פעם מעדכנים את זה כל שנה ושנה

ליאור כוכבי:  ולמצוא את המשחטות והמפעלים נאנקים תחת הדבר הזה

ליאור כוכבי:       ומילה אחרונה לך, יושב ראש הוועדה, חבר הכנסת בוסו

ליאור כוכבי:  ובמילה אנחנו רוצים לאחל לך המון בהצלחה, בהקשר ההודעה שיצאה עכשיו על עיריית בני ברק

ליאור כוכבי:  אנחנו באמת ככה בקשר אישי, גם בוועדות, גם ברפורמת הייבוא, גם בתאגיד עצמו

ליאור כוכבי:  והיה לנו חשוב מאוד להבהיר שאנחנו, היה מאוד כיף ובאמת ראוי לעבוד מולך

ליאור כוכבי:  ותודה רבה על שיתוף הפעולה

אוריאל בוסו: אנחנו עוד נעבוד, אנחנו נמצאים פה

ליאור כוכבי: ועוד נעבוד

ליאור כוכבי:  ושיהיה המון המון בהצלחה

אוריאל בוסו: תודה רבה לכולם

אוריאל בוסו:  מישהו רוצה להוסיף משהו? אוקיי, אז אם כך אנחנו נעבור להצבעה

אוריאל בוסו:       הצעת חוק התאגיד לפיקוח וטרינרי (תיקוני חקיקה) תשפ"ג-2023, לקריאה שנייה ושלישית

אוריאל בוסו:  אבל הצעת החוק כנוסח הוועדה

אוריאל בוסו:  מי בעד? פה אחד

אוריאל בוסו:  אין מתנגדים

אוריאל בוסו: אושר     

אוריאל בוסו: תודה רבה

אפרת אביאני: תודה רבה אדוני

אוריאל בוסו: הישיבה הזאת נעולה, בשעה טובה